स्थानीय सूत्रों के अनुसार, जांच में पता चला है कि घटना उग्रसेन मिश्रा और पप्पू द्विवेदी के वर्चस्व की जंग का असर है। चूंकि बाहुबली उग्रसेन मिश्रा का इलाके के ही दूसरे बाहुबली नेता रहे पप्पू द्विवेदी से पुरानी रंजिश लंबे समय से चल रही थी और कुछ समय पहले पप्पू दिवेदी की इलाहाबाद के शिवराजपुर इलाके में हत्या कर दी गई थी, जिसमें उग्रसेन मिश्रा का नाम सामने आया था। उसके बाद से ही दोनों परिवारों में लगातार दुश्मनी बढ़ती चली गई और प्राथमिक जांच में इसी दुश्मनी का लिंक जुड़ा हुआ दिखाई पड़ रहा है। मामले में थानाध्यक्ष मऊ सतपाल सिंह ने बताया कि तहरीर में पूर्व ब्लाक प्रमुख पप्पू द्विवेदी के बेटे अनिल द्विवेदी को पर हमले व हत्या का आरोप है। मामले की जांच की जा रही है।